Urban I.

Svätý Urban alebo Urban I., (),  bol 17. pápežom v období pontifikátu 222 – 230. Zomrel 23. mája 230.

Život 
Údajov o jeho živote je veľmi málo. O to viac o sv. Urbanovi vzniklo legiend. Často je zamieňaný s galským biskupom a patrónom vinárov, záhradníkov a debnárov sv. Urbanom z Langres, ktorý sa líši biskupskou korunou. Urban I. bol pápežom v období vlády Alexandra Severa, ktoré bolo pre kresťanov obdobím relatívneho kľudu bez prílišného prenasledovania. Podľa Liber Pontificalis pochádzal z Ríma a bol synom Ponciána.

Za Urbanovho pontifikátu pokračovali spory s pápežom Hippolytom, pretože Urban I. zastával postoje svojich predchodcov Zefyrina a Kalixta I. Podľa legendy tiež obrátil na vieru Valeriána, manžela svätej Cecílie, a jeho brata Tiburtia. Zdá sa však, že práve v tomto prípade ide o zhodu mien a spomínaný Urban nebol pápež Urban I.

Urban I. zomrel 23. mája 230, ale jeho pamiatku katolícka cirkev uctieva v deň jeho pohrebu 25. mája. Pretože za vlády Alexandra Severa prakticky nedochádzalo k prenasledovaniu kresťanov, zdajú sa byť legendy o mučeníckej smrti Urbana I. málo pravdepodobné.

Podľa Liber Pontificalis bol Urban pochovaný na Pretestatovom cintoríne (Coemetarium Praetextati), kde stojí hrobka s jeho menom. Pri výskume v Kalixtových katakombách však taliansky archeolog Giovanni dei Rossi našiel dosku sarkofágu s označením Urban a predpokladal, že Urban pochovaný na Pretestatovom cintoríne bol pravdepodobne iným biskupom. I tak pochybnosti o mieste posledného odpočinku Urbana I. zostávajú, protože zoznam Sixta III., obsahujúci mená svätých pochovaných v Kalixtových katakombách, neudáva Urbana ako nástupcu pápežov, ale ako cudzieho biskupa.

Pozri aj 
Urban z Langres

Iné projekty

Externé odkazy 
 The Catholic Encyclopedia - www.newadvent.org 
 Documenta Catholica Omnia - www.documentacatholicaomnia.eu 

 
 

Urban
Urban
Urban